బాల ముకున్దాష్టకమ్

కరారవిన్దేన పదారవిన్దం ముఖారవిన్దే వినివేశయన్తమ్ |
వటస్య పత్రస్య పుటే శయానం బాలం ముకున్దం మనసా స్మరామి || ౧ ||

సంహృత్య లోకాన్వటపత్రమధ్యే శయానమాద్యన్తవిహీనరూపమ్ |
సర్వేశ్వరం సర్వహితావతారం బాలం ముకున్దం మనసా స్మరామి || ౨ ||

ఇన్దీవరశ్యామలకోమలాఙ్గమ్ ఇన్ద్రాదిదేవార్చితపాదపద్మమ్ |
సన్తానకల్పద్రుమమాశ్రితానాం బాలం ముకున్దం మనసా స్మరామి || ౩ ||

లమ్బాలకం లమ్బితహారయష్టిం శృఙ్గారలీలాఙ్కితదన్తపఙ్క్తిమ్ |
బిమ్బాధరం చారువిశాలనేత్రం బాలం ముకున్దం మనసా స్మరామి || ౪ ||

శిక్యే నిధాయాద్యపయోదధీని బహిర్గతాయాం వ్రజనాయికాయామ్ |
భుక్త్వా యథేష్టం కపటేన సుప్తం బాలం ముకున్దం మనసా స్మరామి || ౫ ||

కలిన్దజాన్తస్థితకాలియస్య ఫణాగ్రరఙ్గేనటనప్రియన్తమ్ |
తత్పుచ్ఛహస్తం శరదిన్దువక్త్రం బాలం ముకున్దం మనసా స్మరామి || ౬ ||

ఉలూఖలే బద్ధముదారశౌర్యమ్ ఉత్తుఙ్గయుగ్మార్జున భఙ్గలీలమ్ |
ఉత్ఫుల్లపద్మాయత చారునేత్రం బాలం ముకున్దం మనసా స్మరామి || ౭ ||

ఆలోక్య మాతుర్ముఖమాదరేణ స్తన్యం పిబన్తం సరసీరుహాక్షమ్ |
సచ్చిన్మయం దేవమనన్తరూపం బాలం ముకున్దం మనసా స్మరామి || ౮ ||

Web Url: http://www.vignanam.org/veda/bala-mukundaashtakam-shuddhatelugu.html